Lav et referat af nedenstående tekst:

Tekst:
En vækst på mellem 20 og 25 procent på mindre end et år. Det er situationen hos Nordjysk Lift efter de flyttede hovedkvarteret til en ny adresse tæt ved motorvejen i Hjørring, sidste sommer. - Tidligere tog det al for lang tid at transportere vores store entreprenørmaskiner ud til kunderne og vi holdt ofte i kø - det er fortid nu, hvor vi er så tæt på motorvejen. Samtidig er vi blevet langt mere synlige og vores bygninger ses tydeligt fra motorvejen, fortæller regionsdirektør i Nordjysk Lift, Martin Pedersen, i en pressemeddelelse. Hos Hjørring ErhvervsCenter ser direktør Bo Geertsen væksten hos Nordjysk Lift som et eksempel på de gode erhvervstakter i Hjørring Kommune. - Det er meget glædeligt, at en virksomhed som Nordjysk Lift oplever så markant en vækstfremgang. Tendenserne til vækst ser vi overalt i området og det understreger blot, at erhvervslivet trives og vokser her i Nordjylland, siger direktør Bo Geertsen fra Hjørring ErhvervsCenter. Nordjysk Lift A/S er specialist i udlejning af alle former for entreprenørmateriel. I dag har virksomheden den største maskinpark i Danmark med omkring 20000 enheder. Virksomheden har nu foruden hovedsædet i Hjørring afdelinger i Skagen, Brønderslev, Nørresundby, Frederikshavn, Aalborg, Hobro, Randers, Thisted, Århus, Odense, Hvidovre, Grenå og Rødekro. Desuden har Nordjysk Lift en afdeling på Færøerne.

Referat:
Hjørring-virksomheden takker motorvejen for den kraftige vækst de har oplevet det seneste år.